### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af arealer og rettigheder til etape 2 af forbindelsesvejen, fra Idasletten til Bertil Mogensen.

Byrådet gav den 17. januar 2024, punkt nr. 3, anlægsbevilling på 2 mio. kr. til projektering, som skal klarlægge myndighedsarbejdet, detailprojekteringen og den endelige samlede økonomi for den næste etape af forbindelsesvejen, fra Idasletten til Bertil Mogensen.

### Sagsfremstilling

Byrådet godkendte 17. januar 2024 pkt. nr. 3, anlægsbevilling på 2 mio. kr. til projektering som skal klarlægge myndighedsarbejdet, detailprojekteringen og den endelige samlede økonomi.

[adresse] 2018-2030 sætter rammerne for den overordnede trafikafvikling i og omkring [adresse]. Her er et vigtigt greb at få lavet en ny nordvestlig ring 3, der med tiden kan sikre forbindelse fra det vestlige af [adresse] ved [adresse] nordvest om Vejle til Ny Solskovvej ved [adresse] i [adresse]. Ring 3 vil med den kommende etape sikre adgang op til [adresse] og udviklingen af området nord for Bertil Mogensen. Dette er samtidig næste skridt i at sikre en ring 3 forbindelse til [adresse], der vil give en aflastning af gennemkørende trafik gennem [adresse] og [adresse].

Forlængelse af forbindelsesvejen fra Idasletten til Bertil Mogensen er nævnt i Budget 2024-2027 som et arbejde, der skal igangsættes og finansieres under den afsatte anlægspulje.

Ekspropriationen vedrører følgende matrikelnumre:

* Høgsholt By, [adresse] : Matr. nr.: 10, 5c, 16, 3ae og 7000a
* Uhre By, [adresse]: Matr. nr.: 1bb, 1bd, 3cb, 7000aa og 7000ac
* Åstedsforretningen forventes at strække sig over 4 timer.

Amanda Bertelsen er vedlagt som bilag.

**Lovgrundlag**
Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafikafviklingen i og omkring [adresse] og sikre adgang til nye udviklingsområder.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra og pålægge rettigheder på de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at** der indkaldes til åstedsforretning med henblik på ekspropriation,

**at** Teknisk Udvalg beslutter hvem fra udvalget, der deltager i åstedsforretningen, og

**at** tidspunktet for åstedsforretningen aftales direkte med det/de udpegede udvalgsmedlem(mer).

### Beslutning

Anbefalet.

Udvalgsformanden deltager i åstedsforretningen.

Simon Holm var fraværende.